**Colin Nutley** (født 28. februar 1944 i Gosport i nærheten av Southampton) er en britisk-svensk filmregissør. Han har blant annet regissert Änglagård-filmene. Nutley er gift med skuespilleren Helena Bergström, som nesten alltid spiller hovedrollen i hans filmer. De er foreldre til Molly Nutley som spilte i den tredje *Änglagård*-filmen, som kom i 2010. 

Etter fem års studier på kunstskole startet Colin Nutley på midten av 1960-tallet sin karriere som grafisk designer ved en regional engelsk tv-stasjon. Ganske snart gikk han imidlertid over til å regissere, og han arbeidet noen år som frilansregissør. I den perioden laget han en rekke dramadokumentarer, musikkprogram, tv-serier og -filmer for de britiske fjernsynsstasjonene ITV, BBC och Channel 4. Men det var arbeidet som regiassistent på TV-serien *Deckare UPA* som førte ham til Sverige den første gangen.

I 1987 spillefilmdebuterte Colin Nutley med *Nionde kompaniet*, en film om en guttegjeng som fikk en lysende forretningsidé da de startet sin militærtjeneste. I 1990 kom *Black Jack*, som blant annet skildret et danseband i et lite, svensk samfunn.

I 1992 hadde filmen *Änglagård* premiere. Denne filmen har blitt en av de mest sette svenske filmene gjennom tidene, og den ble også svært populær i Norge. I Sverige vant den blant annet to Guldbagger for henholdsvis Beste Film og Beste Regi. *Sista dansen* (1993) handlet om vennskap, sjalusi og misunnelse, og ble i likhet med *Änglagård* utpekt til Sveriges bidrag til Oscar-nominasjonene om Beste Utenlandske Film. *Änglagård – sommeren etter*, som hadde premiere i Sverige julen 1994, ble en like stor publikumssuksess som sin forgjenger, og ble sett av en million svenske kinogjengere. I 1998 hadde *Under solen* premiere – filmen ble Oscarsnominert i kategorien Beste Utenlandske Film, og fikk hederlig omtale av juryen ved den prestisjefylte filmfestivalen i San Sebastián i Spania.

Filmen *Gossip*, som handler om et døgn i 10 skuespillerinners liv, hadde premiere julen 2000. *Sprängaren* (2001) og *Paradiset* (2003) var begge basert på Liza Marklunds bøker med samme navn. *The Queen of Sheba's Pearls* hadde svensk kinopremiere julen 2004, *Heartbreak Hotel* kom i 2006, og *Angel* i 2008. I 2010 regisserte Colin Nutley den tredje *Änglagård*-filmen, med sin da femten år gamle datter Molly Nutley i rollen som hovedpersonens datter. Den norske tittelen på denne filmen er *Änglagård - alle gode ting er tre*.

Høsten 2008 regisserte Colin Nutley musikalen *Cabaret* på Stockholms Stadsteater.

Filmografi (i utvalg)
---------------------

* 2010 – *Änglagård - alle gode ting er tre*
* 

* 2008 – *Angel*
* 

* 2006 – *Heartbreak Hotel*
* 2004 – *The Queen of Sheba's Pearls*
* 2003 – *Paradiset*
* 2001 – *Sprängaren*
* 2000 – *Gossip*
* 1998 – *Under solen*
* 1996 – *Sånt är livet*
* 1994 – *Änglagård – sommeren etter*
* 1993 – *Sista dansen*
* 1992 – *Änglagård*
* 1990 – *Black Jack*
* 1987 – *Nionde kompaniet*
* 1986 – *Femte generationen* (TV-serie)
* 1984 – *Annika - en kärlekshistoria* (TV-serie)

Referanser
----------

1. ↑   Gemeinsame Normdatei, besøkt 5. mai 2014[Hentet fra Wikidata]
2. ↑   Discogs, Discogs artist-ID 3543586, besøkt 9. oktober 2017[Hentet fra Wikidata]
3. ↑   Guldbaggen.se, «Bästa regi 1992: Colin Nutley / för Änglagård», besøkt 31. januar 2024[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Colin Nutley – kategori av bilder, video eller lyd på Commons Rediger på Wikidata
* (en) Colin Nutley på Internet Movie Database Rediger på Wikidata

* (sv) Colin Nutley i Svensk Filmdatabas Rediger på Wikidata

* (da) Colin Nutley på Filmdatabasen Rediger på Wikidata

* (da) Colin Nutley på danskefilm.dk Rediger på Wikidata

* (da) Colin Nutley på danskfilmogtv.dk Rediger på Wikidata

* (da) Colin Nutley på Scope Rediger på Wikidata

* (fr) Colin Nutley på Allociné Rediger på Wikidata

* (en) Colin Nutley på AllMovie Rediger på Wikidata

* (en) Colin Nutley hos The Movie Database Rediger på Wikidata

Portaler: Sverige | Film

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** LIBRIS **·** SUDOC **·** NKC **·** Discogs
 |